রাজ্য জয়েন্ট এন্ট্রান্স নাকি মেডিক্যালে ভর্তির জন্য সুপ্রিম কোর্টের নির্দেশে অভিন্ন প্রবেশিকা পরীক্ষা। রাজ্যের পরীক্ষার্থীরা এবছর ঠিক কোন পদ্ধতিতে পরীক্ষা দেবেন, জানা যাবে আজ। সম্প্রতি মেডিক্যালে ভর্তির জন্য অন্য সব পরীক্ষা বাতিল করে অভিন্ন প্রবেশিকা পরীক্ষার নির্দেশ দিয়েছে শীর্ষ আদালতের তিন বিচারপতির ডিভিশন বেঞ্চ।
 ওয়েব ডেস্ক:  রাজ্য জয়েন্ট এন্ট্রান্স নাকি মেডিক্যালে ভর্তির জন্য সুপ্রিম কোর্টের নির্দেশে অভিন্ন প্রবেশিকা পরীক্ষা। রাজ্যের পরীক্ষার্থীরা এবছর ঠিক কোন পদ্ধতিতে পরীক্ষা দেবেন, জানা যাবে আজ। সম্প্রতি মেডিক্যালে ভর্তির জন্য অন্য সব পরীক্ষা বাতিল করে অভিন্ন প্রবেশিকা পরীক্ষার নির্দেশ দিয়েছে শীর্ষ আদালতের তিন বিচারপতির ডিভিশন বেঞ্চ। এরপরই নিট নিয়ে অন্তত  এ বছরের জন্য ছাড় চেয়ে সুপ্রিম কোর্টের দ্বারস্থ হয় বেশ কয়েকটি বেসরকারি মেডিক্যাল কলেজ এবং মেডিক্যাল সংস্থা। ছাড় চেয়ে সর্বোচ্চ আদালতে আবেদন জানিয়েছে রাজ্যও। আজ প্রধান বিচারপতি টি এস ঠাকুরের নেতৃত্বাধীন তিন বিচারপতির ডিভিশন বেঞ্চ সব আবেদন শুনবে। তারপরই সম্ভবত সিদ্ধান্ত জানাবে সর্বোচ্চ আদালত।